NORAKSTS

|  |  |
| --- | --- |
| 23.02.2023. | Nr.2/14 |

###### ILGTERMIŅA AIZŅĒMUMA ŅEMŠANA ERAF PROJEKTA (NR.4.2.2/0/21/A/040) “JELGAVAS PAMATSKOLAS “VALDEKA”- ATTĪSTĪBAS CENTRA SKOLAS ĒKAS ENERGOEFEKTIVITĀTES PAAUGSTINĀŠANA” ĪSTENOŠANAI

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10.panta pirmās daļas 21.punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Finanšu ministrijas 2022. gada 23. decembra rīkojumu Nr.866 “Par valsts pagaidu budžetu 2023. gadam” 9.3.apakšpunktu, Jelgavas pilsētas attīstības programmas 2014.-2020.gadam Investīciju plāna 1. rīcībpolitikas “Izglītība mūža garumā un konkurētspēja darba tirgū” 1.2.sadaļā “Jelgavas pilsētas vispārējās izglītības iestāžu (VII) energoefektivitātes paaugstināšana, pārbūve un infrastruktūras attīstība” iekļauto projekta ideju Nr.1.2.5. “Jelgavas pamatskola “Valdeka”- attīstības centra (Jelgavas 1. internātpamatskolas) infrastruktūras attīstība” un saskaņā ar iepirkumu rezultātiem, lai paaugstinātu energoefektivitāti Jelgavas valstspilsētas pašvaldības izglītības iestādes “Jelgavas pamatskola “Valdeka”- attīstības centrs” skolas ēkā Institūta ielā. 4, Jelgavā, samazinot iestādes siltumenerģijas patēriņu un ar to saistītās izmaksas pašvaldībai,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu ERAF projekta (Nr.4.2.2/0/21/A/040) “Jelgavas pamatskolas “Valdeka”- attīstības centra skolas ēkas energoefektivitātes paaugstināšana” īstenošanai 579 625,97 *euro* (pieci simti septiņdesmit deviņi tūkstoši seši simti divdesmit pieci *euro* 97 *centi*) uz 20 gadiem ar atlikto pamatsummas maksājumu uz trīs gadiem.
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. februārī